ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1999 σχετικά με τη δημοσίευση του πίνακα επιβατικών πλοίων κλάσης Α και Β που κοινοποίησε η Ελλάδα βάσει της οδηγίας 98/18/ΕΚ του Συμβουλίου για τα οποία είναι δυνατόν να ισχύσει η παρέκκλιση του άρθρου 6, παράγραφος 3, στοιχείο ζ) [κοινοποιηθείσα υπό τον αριθμό Ε(1999) 1712] (Κείμενο που παρουσιάζει ενδιαφέρον για τον ΕΟΧ) (1999/461/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 98/18/ΕΚ του Συμβουλίου, της 17ης Μαΐου 1998, σχετικά με τους κανόνες και τα πρότυπα ασφαλείας των επιβατικών πλοίων(1), και ιδίως το άρθρο 6 παράγραφος 3 στοιχείο ζ), Εκτιμώντας ότι η Ελλάδα κοινοποίησε στην Επιτροπή τον πίνακα των επιβατικών πλοίων κλάσης Α και Β που πληρούν τους όρους εφαρμογής της παρέκκλισης βάσει του άρθρου 6 παράγραφος 2, στοιχείο ζ) της οδηγίας 98/18/ΕΚ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα υπάρχοντα επιβατικά πλοία κλάσης Α και Β που λειτουργούν αποκλειστικά στα εσωτερικά δρομολόγια μεταξύ λιμένων της Ελλάδας και για τα οποία είναι δυνατόν να ισχύσει η παρέκκλιση του άρθρου 6 παράγραφος 3, στοιχείο ζ) είναι εκείνα που αναγράφονται στο παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 24 Ιουνίου 1999.

[Source: multi_eurlex | Tokens: 1195]